**Poznámky konsolidovanej účtovnej závierky obce Krížová Ves**

**zostavenej k 31. decembru 2018**

VŠEOBECNÉ ÚDAJE

## Identifikačné údaje konsolidujúcej účtovnej jednotky

Obec Krížová Ves

059 01 Krížová Ves č. 51

IČO: 00326305

Obec Krížová Ves (v ďalšom texte len „Obec“) bola založená v roku 1990 zákonom č. 369/1990 Zb. o obecnom zriadení.

*Identifikačné údaje konsolidovaných účtovných jednotiek*

Obec má v zriaďovateľskej pôsobnosti 1 rozpočtovú organizáciu, a to Základnú školu Krížová Ves.

|  |  |
| --- | --- |
| Názov konsolidovanej účtovnej jednotky | Sídlo konsolidovanej účtovnej jednotky |
| Základná škola Krížová Ves | 059 01 Krížová Ves č.43 |

Konsolidovaný celok Obce sa v roku 2018 nezmenil.

Prehľad o účtovných jednotkách konsolidovaného celku je uvedený, v tabuľkovej časti *Údaje o konsolidovanom celku*.

Konsolidovaná účtovná závierka konsolidovaného celku Obce k 31. decembru 2018 je zostavená ako riadna konsolidovaná účtovná závierka podľa zákona č. 431/2002 Z. z. o účtovníctve v znení neskorších predpisov, za účtovné obdobie od 1. januára 2018 do 31. decembra 2018.

Obec je súčasťou súhrnného celku verejnej správy Slovenskej republiky.

## Informácie o vedúcich predstaviteľoch a o zamestnancoch konsolidovaného celku

Starosta obce: Jozef Grivalský

Zástupca starostu: Pavol Bujňák

Hlavný kontrolór obce: Ing. Stanislav Novajovský

Priemerný počet zamestnancov konsolidovaného celku Obce bol 108, z toho 4 vedúci zamestnanci (v roku 2017 bol priemerný počet zamestnancov 74, z toho 3 vedúci zamestnanci).

## Informácia o splnení predpokladu nepretržitého pokračovania v činnosti účtovnej jednotky

Konsolidovaná účtovná závierka Obce bola zostavená za predpokladu nepretržitého pokračovania v činnosti jednotlivých účtovných jednotiek tvoriacich konsolidovaný celok, a to v súlade so zákonom o účtovníctve a nadväzujúcimi právnymi predpismi.

## Zmeny účtovných metód a účtovných zásad

Účtovné metódy a všeobecné účtovné zásady boli v konsolidovanom celku konzistentne aplikované.

## Spôsob ocenenia jednotlivých zložiek

Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého nehmotného a nehmotného majetku nie sú resp. sú úroky z úverov do doby zaradenia majetku. O zľave z ceny, ktorú poskytol dodávateľ k majetku sa následne zníži obstarávacia cena predmetného majetku.

Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť. Majetok vytvorený vlastnou činnosťou by sa ocenil reprodukčnou obstarávacou cenou v prípade, ak by vlastné náklady boli vyššie ako reprodukčná obstarávacia cena tohto majetku.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa reprodukčnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reprodukčnou obstarávacou cenou. Reprodukčná obstarávacia cena je cena, za ktorú by sa majetok obstaral v čase, keď sa o ňom účtuje.

Predpokladaná doba používania, metóda odpisovania a odpisová sadzba uplatňovaná pri účtovných odpisoch sú uvedené v nasledujúcej tabuľke:

|  |  |  |  |  |  |
| --- | --- | --- | --- | --- | --- |
|  | *predpokladaná* |  | *metóda* |  | *ročná odpisová* |
|  |  | *doba používania* |  | *odpisovania* |  | *sadzba v %* |
| *náklady na vývoj* | *5* |  | *lineárna* |  | *20* |
| *softvare* | *4* |  | *lineárna* |  | *25* |
| *oceniteľné práva (licencie)* | *5* |  | *lineárna* |  | *20* |
| *drobný dlhodobý nehmotný majetok* | *4* |  | *lineárna* |  | *25* |

Predpokladaná doba používania, metóda odpisovania a odpisová sadzba uplatňovaná pri účtovných odpisoch sú uvedené v nasledujúcej tabuľke:

|  |  |  |  |  |  |
| --- | --- | --- | --- | --- | --- |
|  | *predpokladaná* |  | *metóda* |  | *ročná odpisová* |
|  |  | *doba používania* |  | *odpisovania* |  | *sadzba v %* |
| *budovy* | *20* |  | *lineárna* |  | *5* |
| *stroje, prístroje a zariadenia* | *12* |  | *lineárna* |  | *8,33* |
| *dopravné prostriedky* | *6* |  | *lineárna* |  | *16,66* |
| *drobný dlhodobý hmotný majetok* | *4* |  | *lineárna* |  | *25* |

Cenné papiere a podiely sa oceňujú pri ich nadobudnutí obstarávacími cenami, t.j. vrátane nákladov súvisiacich s obstaraním.

Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, poistné, provízie a pod.) znížené o zľavy z ceny. Úbytok zásob rovnakého druhu sa účtuje v ocenení cenou zistenou váženým aritmetickým priemerom z obstarávacích cien (alebo vlastných nákladov alebo metódou FIFO - prvá cena na ocenenie prírastku zásob sa použije ako prvá cena na ocenenie úbytku zásob). Vážený aritmetický priemer sa počíta najmenej raz za mesiac.

Zásoby vytvorené vlastnou činnosťou sa oceňujú vlastnými nákladmi. Vlastné náklady sú priame náklady (priamy materiál, priame mzdy a ostatné priame náklady) a časť nepriamych nákladov bezprostredne súvisiacich s vytvorením zásob vlastnou činnosťou (výrobná réžia). Výrobná réžia sa do vlastných nákladov zahrňuje v závislosti od stupňa rozpracovanosti týchto zásob.

Zásoby nadobudnuté bezodplatne (darovaním a delimitáciou), prebytky zásob, odpad a zvyškové produkty sa oceňujú reprodukčnou obstarávacou cenou, čo je cena, za ktorú by sa majetok obstaral v čase, keď sa o ňom účtuje.

Novozistené zásoby pri inventarizácii sa oceňujú reprodukčnou obstarávacou cenou.

Pohľadávky sa pri ich vzniku oceňujú menovitou hodnotou. Pohľadávky pri odplatnom nadobudnutí sa oceňujú obstarávacou cenou, t.j. vrátane nákladov súvisiacich s obstaraním. Toto ocenenie sa znižuje o pochybné,  nedobytným pohľadávky a o pohľadávky, pri ktorých existuje riziko nevymožiteľnosti.

Peňažné prostriedky a ceniny sa oceňujú menovitou hodnotou.

Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku.

Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou.

Účty časového rozlíšenia aktív a pasív sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

**INFORMÁCIE O METÓDACH A POSTUPOCH KONSOLIDÁCIE**

Konsolidovaná účtovná závierka Obce Krížová Ves bola zostavená v súlade so zákonom č. 431/2002 Z. z. o účtovníctve v znení neskorších predpisov a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

V rámci konsolidácie konsolidovaného celku Obce boli eliminované vzájomné pohľadávky, záväzky, náklady a výnosy, bola vykonaná konsolidácia kapitálu.

*Zahrnutie konsolidovaných účtovných jednotiek do konsolidovanej účtovnej závierky*

|  |  |  |  |
| --- | --- | --- | --- |
| Názov resp. obchodné meno konsolidovanej účtovnej jednotky | Metóda úplnej konsolidácie | Metóda podielovej konsolidácie | Metóda vlastného imania |
| Obec Krížová Ves | Áno |  |  |
| Základná škola Krížová Ves | Áno |  |  |
| Rozvoj obce Krížová Ves s.r.o. | Áno |  |  |

Pri dcérskych účtovných jednotkách bola použitá metóda úplnej konsolidácie.

V roku 2018, rovnako ako v predchádzajúcich účtovných obdobiach, sa medzi účtovnými jednotkami konsolidovaného celku Obce neuskutočnil nákup, resp. predaj majetku. Preto nebolo potrebné vykonať konsolidáciu medzivýsledku.

# INFORMÁCIE O ÚDAJOCH NA STRANE AKTÍV A PASÍV

## Dlhodobý nehmotný majetok a dlhodobý hmotný majetok

Prehľad pohybu dlhodobého nehmotného a dlhodobého hmotného majetku od 1. januára 2018 do 31. decembra 2018 je uvedený v tabuľkovej časti *Prehľad o pohybe dlhodobého majetku.*

Dlhodobý nehmotný a hmotný majetok je poistený pre prípad škôd spôsobených krádežou a živelnou pohromou až do výšky 796 645 eur.

## Dlhodobý finančný majetok

Prehľad dlhodobého finančného majetku účtovnej jednotky od 1. januára 2018 do 31. decembra 2018 je uvedený je uvedený v tabuľkovej časti *Prehľad o pohybe dlhodobého majetku.*

Obec vlastní akcie vo Vodárenskej spoločnosti, a.s. v mene euro, ktoré predstavujú 0,43 % podiel na základnom imaní. Účtovná hodnota k 31.12.2018 predstavovala sumu 232 125,07 eur.

## Pohľadávky

Vývoj opravných položiek k pohľadávkam ako aj rozdelenie pohľadávok podľa splatnosti sú uvedené v tabuľkovej časti.

## Finančný majetok

Ako finančný majetok sú vykázané peňažné prostriedky v pokladnici a účty v bankách. Účtami v bankách môže účtovná jednotka voľne disponovať, až na termínovaný vklad.

## Poskytnuté návratné finančné výpomoci

Obec neposkytla v roku 2018 žiadnu návratnú finančnú výpomoc.

# INFORMÁCIE O ÚDAJOCH NA STRANE PASÍV SÚVAHY

## Vlastné imanie

Prehľad vlastného imania konsolidovaného celku od 1. januára 2018 do 31. decembra 2018 je uvedený v tabuľkovej časti.

## Rezervy

Prehľad rezerv konsolidovaného celku od 1. januára 2018 do 31. decembra 2018 je uvedený je uvedený v tabuľkovej časti.

Obec vykazuje rezervu na audit.

## Záväzky

Prehľad záväzkov podľa splatnosti je uvedený v tabuľkovej časti.

## Bankové úvery a ostatné prijaté návratné finančné výpomoci

Obce k 31.12.2018 nemá žiadne úvery

**Informácie o výnosoch a nákladoch**

Prehľad o daňových výnosov samosprávy:

*v eur*

|  |  |  |
| --- | --- | --- |
|  |  |  *31.12.2018 31.12.2017* |
| Poukázaný podiel na dani z príjmov zo štátneho rozpočtu | 808 056,00 | 685 745,83 |
| Dane za špecifické služby - za psa | 465,50 | 546,00 |
| Daň z nehnuteľností  | 11 032,66 | 11 119,69 |
| **Daňové výnosy samosprávy spolu**  | **833 452,35** | **697 411,52** |

Ďalšie podrobnejšie informácie k nákladom a výnosom sú uvedené v tabuľkovej časti

**INFORMÁCIE NA PODSÚVAHOVÝCH ÚČTOCH**

V roku 2018 nebola obec účastníkom žiadnych súdnych sporov.

**SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE**

**KONSOLIDOVANA ÚČTOVNÁ ZÁVIERKA, DO DŇA JEJ ZOSTAVENIA**

Po 31. decembri 2018 nenastali udalosti, ktoré si vyžadovali zverejnenie alebo vykázanie v konsolidovanej účtovnej závierke za rok 2018.